|  |
| --- |
|  |

|  |
| --- |
| **Vodič za e-tečaj** |
| **Novi Zakon o zemljišnim knjigama** |
|  |
|  |
|  |
| **Zinka Bulka** |
| **20.4.2020.** |
|  |



1. **U V O D**

On-line tečaj o novom Zakonu o zemljišnim knjigama-(dalje:ZZK) predstavlja nastojanje Pravosudne akademije da se materija zemljišnoknjižnog prava približi što većem broju osoba koje se svakodnevno susreću u svom radu s tom materijom.

Cilj navedenog tečaja je da se unaprijedi stručno usavršavanje sudaca, zamjenika općinskih državnih odvjetnika, sudskih savjetnika, državno odvjetničkih savjetnika, ovlaštenih zemljišnoknjižnih referenata ali i neovlaštenih zemljišnoknjižnih referenata iz materije zemljišnoknjižnog prava. Naime, Pravosudna akademija pored stalnog usavršavanja sudaca i sudskih savjetnika, već nekoliko godina organizira i radionice za ovlaštene zemljišnoknjižne referente. No u zemljišnim odjelima naših sudova radi i određeni broj neovlaštenih zemljišnoknjižnih referenata, pod nadzorom ovlaštenih zemljišnoknjižnih referenata ili sudskih savjetnika, kojima do sada nije bila dana mogućnost (zbog ograničenosti prostorom ali i vremenom za održavanje radionica) da sudjeluju u stručnom usavršavanju.

Tečaj pristupa obradi teme na jednostavan i pristupačan način koji omogućava polaznicima da kroz teorijski dio koji će mentori prezentirati ali prije svega kroz praktične primjere i praktično učenje što bolje svladaju materiju zemljišnoknjižnog prava, odnosno da se pokušaju ukloniti nedoumice u provođenju kako redovnih tako i posebnih zemljišnoknjižnih postupaka. Sudionici koji budu uključeni u tečaj cijelo vrijeme njegova trajanja biti će u mogućnosti svladavati materiju zemljišnoknjižnog prava postupno, a vrijeme i mjesto edukacije u potpunosti prilagoditi svom radnom ritmu i osobnim potrebama.

E-tečaj predstavlja kombinaciju najnovijih tehnoloških napredaka i omogućava personalizirani pristup mentora svakom polazniku i njegovim osobnim potrebama. Primjerice,, odgovori na pitanja polaznika u svakom trenutku, razjašnjenje nedoumica, predlaganje izrade oglednih primjeraka odluka, poticanje na raspravu o različitim pitanjima putem foruma te moderiranje rasprave, poticanje sudionika na aktivnosti, iznošenja različitosti u sudskoj praksi i pokušavati iznaći rješenja i sl.

Tečaj se sastoji od on-line faze i završne radionice. Nakon završetka on-line faze na kraju obrazovne aktivnosti održat će se završna radionica u prostorijama Pravosudne akademije na kojoj će biti nazočni svi sudionici tečaja kako bi se međusobno upoznali, razmijenili iskustva i dojmove sa e-tečaja te će se evaluirati e-tečaj.

Sudionici e-tečaja u nastavku ovog materijala mogu saznati pojedinosti vezane uz osnovne preduvjete za pohađanje e-tečaja te njegovu strukturu, upoznati voditelja i mentore e-tečaja te način evaluacije.

**2.PREDSTAVLJANJE E-TEČAJA**

Novi Zakon o zemljišnim knjigama donesen je na sjednici Sabora održanoj dana 16. lipnja 2019., objavljen u Narodnim novinama broj 63/19 od 28. lipnja 2019. te je stupio na snagu 6. srpnja 2019. Vlada RH je kao razlog donošenja novog ZZK navela je potrebu pojednostavljenja postupanja u pojedinačnom ispravnom postupku, redefiniranje poslovnih procesa za provedbu predmetnih postupaka, digitalizaciju te jasnije definiranje ovlaštenika informacijskih sustava, pravo na pristup i pretragu podataka zemljišne knjige elektroničkim putem, obvezno skeniranje dokumenata te čitav niz drugih rješenja za koje smatra da će ubrzati i pojednostaviti zemljišnoknjižni postupak.

Kao razlozi donošenja novog ZZK navodi se i djelomična neprilagođenost elektroničkom poslovanju, postojanje arhaičnih izraza u zakonu što je dovodilo do nomotehničke neusklađenosti. Novi ZZK ima 245. članka, a podijeljen je u pet odjeljaka.

 Prvi odjeljak su Opće odredbe, Drugi - zemljišna knjiga, Treći - zemljišnoknjižni postupak te Četvrti - posebni zemljišnoknjižni postupci i na kraju Prijelazne i završne odredbe.

Novi ZZK poznaje redovni zemljišnoknjižni postupak te posebne zemljišnoknjižne postupke. Pri tome valja istaći da je i prije donošenja novog ZZK, kroz pojedine odredbe starog ZZK/96 proizlazilo je da postoje redovni i posebni zk.postupci a i praksa razlikovala redovni zemljišnoknjižni postupak od posebnih postupaka.

 Posebni zemljišnoknjižni postupci su: osnivanje i obnova zemljišnih knjiga, dopuna zemljišne knjige, obnova zemljišnoknjižnog uloška, pojedinačni ispravni postupak, pojedinačno oblikovanjei postupak povezivanja zemljišne knjige s knjigom položajnih ugovora.

U prijelaznim i završnim odredbama ZZK propisano je da postupci započeti do stupanja na snagu ZZK dovršit će se prema odredbama ZZK/96. Iznimka je predviđena u pojedinačno ispravnim postupcima u kojima su prijedlozi zaprimljeni prije stupanja na snagu ZZK a još nije doneseno rješenje o otvaranju pojedinačnog ispravnog postupka primjenjivat će se novi ZZK.

Stupanjem na snagu novog ZZK prestaje važiti ZZK/96 osim odredbe članka 85. ZIDZZK koja prestaje važiti stupanjem na snagu Uredbe o tarifi sudskih pristojbi.

Jedan dio odredbi novog ZZK rezultat je nastojanja zakonodavca da problemi te različita postupanja pojedinih sudova, koji su se javljali u praksi , uklopi u zakonski okvir te na taj način riješi nvedene dileme.

Zbog stupanja na snagu novog ZZk javila se potreba za edukacijom zemljišnoknjižnih sudaca, zamjenika državnih odvjetnika, sudskih savjetnika državno odvjetničkih savjetnika te ovlaštenih/neovlaštenih zemljišnoknjižnih referenata i upoznavanje istih sa promjenama koje je donio novi ZZK.

**3.PREDUVJETI:**

**A) Tehnički preduvjeti**: PC ili laptop

**B) Jezični preduvjeti**: tečaj i završna radionica odvijaju se na hrvatskom jeziku

**C) Potrebno predznanje:**poznavanje strukture i sadržaja Zakona o zemljišnim knjigama (Narodne novine 63/19) Zakona o vlasništvu i drugim stvarnim pravima Zakon o vlasništvu i drugim stvarnim pravima ("Narodne novine", broj 91/96, 68/98, 137/99, 22/00, 73/00, 114/01, 79/06, 141/06, 146/08, 38/09, 153/09, 90/10, 143/12, 152/14, 81/15, 94/17 ) te Pravilnika o unutarnjem ustroju, vođenju zemljišnih knjiga i obavljanju drugih poslova u zemljišnoknjižnim odjelima sudova (Zemljišnoknjižni poslovnik) NN[81/97](http://narodne-novine.nn.hr/clanci/sluzbeni/1997_08_81_1408.html), [109/02](http://narodne-novine.nn.hr/clanci/sluzbeni/2002_09_109_1762.html), [123/02](http://narodne-novine.nn.hr/clanci/sluzbeni/2002_10_123_1998.html), [153/02](http://narodne-novine.nn.hr/clanci/sluzbeni/2002_12_153_2519.html), [14/05](http://narodne-novine.nn.hr/clanci/sluzbeni/2005_01_14_241.html), [60/1](http://narodne-novine.nn.hr/clanci/sluzbeni/2010_05_60_1940.html)0, 55/13 i 60/13 ).

**4. PREDSTAVLJANJE TIMA STRUČNJAKA**

**Voditelj i mentor e-tečaja** te **autor** obrazovnog materijala**:**

**Zinka Bulka,** sutkinja Županijskog suda u Velikoj Gorici



 **Obrazovanje** :

1977- 1981. Pravni fakultet u Zagrebu prosjek ocjena 4,27

1984 - Ispit za suca za prekršaje

1996 –Pravosudni ispit

2003 – Javno bilježnički ispit

Na Pravnom fakultetu u Zagrebu upisala sam poslijediplomski studij iz građanskog prava. Na istom poslijediplomskom studiji sam i apsolvirala te položila polovinu ispita .

U suradnji sa Ministarstvom pravosuđa i L;Alliance francaise završila sa međunarodno priznati 3 stupanj francuskog jezika DELF B1.

**Radno iskustvo:**

15.2.2011. Sudac Županijskog suda u Velikoj Gorici

13.4.2006. – 14.2.2011. Predsjednik Općinskog suda u Vrbovcu

31.7.1997. – 12.4.2006. Sudac i zamjenik predsjednika Općinskog suda u Ivanić Gradu

01.9.1996. do 30.7.1997. Načelnik za normativnu djelatnost Ministarstva privatizacije

23.5.1993.-31.8.1996. Tajnik Grada Ivanić Grada

1.2.1983 – 22. 5. 1993. Prekršajni sudac u Ivanić Gradu .

04.5.1982 – 31.1.1983. Sudački pripravnik na Općinskom sudu u Ivanić Gradu,

 Ostalo:

* studeni – prosinac 2009 – predavač na međunarodnom pilot projektu «Okrupnjavanje poljoprivrednog zemljišta «

2017. – 2019. Član sam , ispred Republike Hrvatske podgrupe za civilno pravo Međunarodne udruge pravosudnih akademija (EJTN) sa sjedištem u Briselu.

7- do 9. svibnja 2018. - član žirija , u polufinalu međunarodnog natjecanja sudačkih vježbenika (Temis ) održanog od u Vilniusu u Litvi.

* od 2007. radim kao voditelj radionica za suce općinskih i županijskih sudova u Pravosudnoj akademiji. Tako sam radila radionice s temom- Tehnike pisanja prvostupanjskih presuda, Zemljišno knjižno ispravni postupak, Hipoteke u parničnom i ovršnom postupku, Pobijanje pravnih radnji dužnika, Postupak u sporovima male vrijednosti, Suparničarstvo u nasljedno pravnim sporovima, Zakon o zaštiti potrošača, Zakon o potrošačkom kreditiranju, Novosti u zemljišno knjižnom pravu – za ovlaštene zemljišno knjižne referente.
* koautor materijala za radionice u organizaciji Pravosudne akademije sa temama: Zakon o zaštiti potrošača, Postupak u sporovima male vrijednosti, Zakon o potrošačkom kreditiranju, Novosti u zemljišno knjižnom pravu – za ovlaštene zemljišno knjižne referente, Primjena članka 108. Zakona o zemljišnim knjigama, Stjecanje prava vlasništva na dijelu čestice, Etažiranje, Javne isprave kao temelj upisa u zemljišne knjige,
* autor materijala za radionicu Pravosudne akademije Novi Zakon o zemljišnim knjigama,
* autor više stručnih članaka objavljenih u Hrvatskoj pravnoj reviji, Novom informatoru , Pravo i porezima te u Zbornicima savjetovanja pravnika u Opatiji.

**Mentor e-tečaja:**

**Goran Milaković.** predsjednik Županijskog suda u Bjelovaru**[[1]](#endnote-1)**

****

**ŠKOLOVANJE**

* Pravni studij Sveučilišta u Zagrebu: 1988.-1993.

**DOSADAŠNJA RADNA MJESTA I RADNO ISKUSTVO**

* Sudački vježbenik u Županijskom sudu u Bjelovaru od 1.3.1994.-30.11.1995.
* Sudski savjetnik u Općinskom sudu u Bjelovaru od 1.12.1995. – 13.6.1996.
* Sudac u Općinskom sudu u Bjelovaru od 13.6.1996., predsjednik Građanskog odjela od 1999. – 2002.,
* Predsjednik Općinskog suda u Bjelovaru od 18.10.2002.do 1. veljače 2010.
* Sudac Županijskog suda u Bjelovaru od 1. veljače 2010.
* predsjednik Županijskog suda u Bjelovaru od 1. studenog 2019.

**ODABRANI OBJAVLJENI STRUČNI RADOVI**

* Prijedlozi za upise u zemljišnim knjigama i postupak ovrhe i osiguranja na fiducijom opterećenim nekretninama, HRVATSKA PRAVNA REVIJA, rujan 2005.
*
* Suglasnost ministra pravosuđa na stjecanje prava vlasništva stranih osoba na temelju zakona ( Novi informator)
* Vraćanje radnika na rad nakon nedopuštenog otkaza (Hrvatska pravna revija)
* Prenošenje ugovora o radu na novog poslodavca s osvrtom na odluku Europskog suda pravde ( Novi informator)
* Postupanje po pravnim lijekovima u zemljišnoknjižnom postupku ( Ius info)
* Elektroničko podnošenje prijedloga za upis u zemljišne knjige ( Novi informator)
* Europska potvrda o nasljeđivanju kao zemljišnoknjižna isprava i dostava te potvrde ( Časopis Javni bilježnik)
* Složenost odlučivanja o parničnim troškovima ( Novi informator)
* Prestanak važenja odgode povjerenja u zemljišne knjige ( Novi informator, IUS info)
* Neki izuzeci od primjene zahtjeva za mirno rješenje spora ( Novi informator, IUS info)

**ODABRANA STRUČNA PREDAVANJA**

* Predavač u Državnoj školi za pravosudne dužnosnike
* Voditelj radionica Pravosudne akademije sa sljedećim odabranim temama:
* Zastara u građanskom postupku,
* Uknjižba prava vlasništva poljoprivrednog zemljišta, šuma i šumskog zemljišta,te općih i javnih dobara,
*
* Zakon o vlasništvu i drugim stvarnim pravima i Zakon o zemljišnim knjigama,
* Postupanje u postupcima velike vrijednosti ( Pretvorba i privatizacija),
* Zakon o zaštiti potrošača,
* Zakon o suzbijanju diskriminacije i Zakon o ravnopravnost spolova,
* Zakon o vlasništvu i drugim stvarnim pravima-suvlasništvo
* Aktualna pitanja zemljišnoknjižnog prava,
* Stjecanje prava vlasništva na novoformiranim česticama,
* Etažno vlasništvo

**5. CILJEVI TEČAJA**

Ciljevi navedenog tečaja su upoznati polaznike sa novim Zakonom o zemljišnim knjigama te im ukazati na novosti vezane uz opće odredbe, novosti vezane uz redovne zemljišnoknjižne postupke, kao i novosti vezane uz posebne zemljišnoknjižne postupke i ukazati na novosti vezane uz pravne lijekove .

Kao što je već rečeno tečaj je namijenjen zemljišnoknjižnim sucima, zamjenicima općinskih državnih odvjetnika , sudskim savjetnicima koji rade u zemljišnoknjižnim odjelima, državno odvjetničkim savjetnicima ali i ovlaštenim ( te neovlaštenim ) zemljišnoknjižnim referentima kako bi se bolje upoznali s pojedinim institutima zemljišnoknjižnog prava te kako bi naučili na što treba obratiti pažnju, prilikom primjene novog ZZK.

Naime, od trenutka kada završi formalno obrazovanje kreće potreba za cijelo životnim učenjem. Cilj tečaja je pomoći polaznicima razumijevanje materije zemljišnoknjižnog prava, upozoriti ih na nova rješenja koja donosi novi ZZK, te ih potaći na nastavak edukacije iz navedenog područja kako bi si omogućili stalno osobno napredovanje.

Cilj ovog tečaja je da, po okončanju tečaja, polaznici bolje razumiju materiju zemljišnoknjižnog prava te dobiju odgovore na mnoga pitanja odnosno da im mnoge stvari vezane uz ovu materiju budu jasnije .Ostvarenje postavljenih ciljeva pridonijet će bržem i kvalitetnijem rješavanju zemljišnoknjižnih predmeta te ujednačavanju sudske prakse u ovom osjetljivom području, s kojim je tijekom svog života susreće gotovo svaki građanin ove zemlje.

Voditelj i mentori zaduženi za provođenje tečaju su iskusni suci koji se dugi niz godina bave zemljišnoknjižnim pravom a koji će sudionicima tečaja dati praktično usmjerenje potrebno za ostvarivanje svih zadanih ciljeva.

**6. MATERIJALI**

U svrhu svladavanja materijala polaznici će dobiti:

* praktične upute kako se služiti e-tečajem,
* pet teorijskih prezentacija u PDF formatu koje je sastavila autorica materijala , po jednu za svaku nastavnu cjelinu,
* power point prezentaciju uz svaku nastavnu cjelinu,
* upitnik za samoprocjenu za svaku nastavnu cjelinu,
* praktične vježbe sastavljanja rješenja po nalogu mentora u nekim nastavnim cjelinama ( u barem 2 nastavne cjeline),
* praktične vježbe rješavanja konkretnih primjera iz prakse ( u barem 4 nastavne cjeline),
* mogućnost rasprave na forumu o zanimljivim aspektima modula koju će voditi mentori,
* mogućnost postavljanja konkretnih pitanja na forumu na koja će nastojati odgovoriti mentori.

**7. STRUKTURA I AKTIVNOSTI**

Tečaj se sastoji od ukupno **5 modula**. Svaki modul sastoji se od određenog broja nastavnih cjelina, ovisno o relevantnim informacijama koje treba podijeliti.

Nastavne cjeline biti će postavljene u sustavu Moodle u skladu s dogovorenim kalendarom aktivnosti te će biti dostupne polaznicima do završetka tečaja. Zahtijeva se osobni angažman polaznika pri obradi nastavnih cjelina ( otprilike 7 sati) .

Po završetku obrade nastavne cjeline polaznici će izraditi odluku, riješiti konkretan primjer iz prakse ili riješiti kviz ( ovisno o nalogu mentora). Pojedinačni segmenti pojavit će se na zaslonu kako bi ih polaznici mogli pročitati te po njima postupiti prije prelaženja na slijedeći zaslon.

Kada polaznici ispune zadatak koji su dobili mogu prijeći na slijedeći zaslon. Teorijske prezentacije sadržavat će i hiperveze na odluku i zakonodavstvo.

**Cilj je upitnika za samoprocjenu usmjeriti polaznike na teme koje se razmatraju u pojedinim predmetima. Upitnici ne služe za provjeru znanja polaznika.**

Uz teorijsku prezentaciju polaznicima je na raspolaganju i Power-point prezentacija kao i linkovi koji upućuju na druge zanimljive dokumente, ovisno o temi,

Mentori će polaznicima predložiti izradu dvije odluke u zemljišnoknjižnom postupku (po jednu u redovnom i jednu u pojedinačno ispravnom postupku).Pripremljene odluke polaznici šalju mentoru zaduženom za predmetni modul putem odgovarajućeg alata na platformi. Rezultati izrade odluka neće se uzimati u obzir prilikom završnog bodovanja. Cilj rada na primjercima odluka je pomoći polaznicima u pripremi za završni ispit slanjem korisnih povratnih informacija.

Kada mentor prouči poslane odluke polazniku šalje osobni stručni komentar putem informatičkog alata na platformi kako bi razmijenili mišljenja i kako bi iskustvo učenja bilo bogatije kako za polaznike tako i za mentora.

U svih 5 modula organiziran je forum za raspravu o temama koje predlažu mentori, koji su zaduženi za moderiranje rasprave i koji pozivaju sve polaznike na sudjelovanje. Svaki polaznik ima mogućnost samostalno inicirati raspravu vezanu za materiju koja se obrađuje unutar modula. O navedenim temama polaznici mogu raspravljati kako međusobno tako i sa svojim mentorima. Pitanja vezana za sadržaj pojedinog modula ili nastavne cjeline polaznici šalju mentorima putem elektroničke pošte na internetskoj platformi.

Voditelj tečaja odgovarati će polaznicima na svako pitanje vezano uz tečaj te će koordinirati rješavanje tehničkih problema s kojima se polaznici suoče tijekom tečaja.

Za sva pitanja administrativne ili tehničke prirode obratite se Pravosudnoj akademiji putem e-maila (tomislav.tomičić@pravosudje.hr) ili na telefon 00385 1 371 4746 (Tomislav Tomičić).

**8. KALENDAR TEČAJA**

|  |  |
| --- | --- |
| ***Uvodni modul******Vodič, korištenje alata , predstavljanje*** ***polaznika*** | ***20.04.-22.04.*** |
| **MODUL I** | **23.04.-30.04.** |
| **Kviz za samoprocjenu****Zadaci za vježbu****Povratna informacija putem foruma** | **Prva cjelina:** Uvod u novi ZZK, razlozi donošenje, sadržaj zakona, stupanje na snagu **Druga cjelina** Novosti vezane uz opće odredbe, novi termini, nadležnost, ovlasti sudaca i olaštenih zk. referenata, nova definicija zemljišne knjige**Treća cjelina**:Digitalizacija zemljišne knjige, elektroničke isprave, elektronički potpis, e-oglasna ploča, elektronička zbirka zk. Rješenja |
| **MODUL II** | **02.05-31.05** |
| **Rješavanje primjera iz prakse (18.-22.05.)****Povratna informacija (do 31.05.)** | **Četvrta cjelina:** Novosti vezane uz redovni postupak, podnošenje prijedloga elektronički i osobno, osobe ovlaštene za podnošenje prijedloga, punomoć **Peta cjelina**: Isprave potrebne za upis elektroničke i u elektronički oblik prenesene isprave**Šesta cjelina:** Ovlašteni korisnici informacijskog sustava, javni bilježnici , ODO, prava i obveze vezano uz elektroničke isprave i prijedloge |
| **MODUL III** | **01.6.-21.06.** |
| **Zadaci za vježbu****Povratna informacija putem foruma** | **Sedma cjelina:** Novosti vezane uz upise , nove zabilježbe, novi način računanja rokova |
| **MODUL IV** | **23.06.-28.06.** |
| **Kviz za samoprocjenu** | **Osma cjelina :** Pravni lijekovi, prigovor i žalba |
| **MODUL V** | **02.07.-05.07.** |
| **Kviz za samoprocjenu** | **Deveta cjelina :** Posebni zemljišnoknjižni postupci, obnova zemljišnih knjiga,osnivanje zemljišnih knjiga, pojedinačno preoblikovanje zemljišnih knjiga |
| **ZAVRŠNI ISPIT** | **06.-12.07.** |
| **ZAVRŠNA RADIONICA** | **rujan 2020** |

Nakon završetka tečaja u Zagrebu će se održati završna radionica na koju će biti pozvani polaznici koji su završili tečaj radi rasprave o tečaju i podjele certifikata.

**9. SADRŽAJ E-TEČAJA (Online faza i završna radionica)**

|  |
| --- |
| 1. **Nulti modul (online)**
 |
| **Uvodna cjelina (mentor Zinka Bulka)**1. Prezentacija sadržaja tečaja
2. Praktične informacije o tome kako se služiti obrazovnim alatima
3. Predstavljanje mentora i polaznika putem alata na platformi
4. Učenje i traženje pomoći u svladavanju materijala.
 |

|  |
| --- |
| 1. **Cjeline po mentorima (online)**
 |
| 1. **Cjelina** -Uvod u novi ZZK, razlozi donošenje, sadržaj zakona, stupanje na snagu
2. **Cjelina -**  Novosti vezane uz opće odredbe, novi termini, nadležnost, ovlasti sudaca i olaštenih zk. referenata, nova definicija zemljišne knjige
3. **Cjelina:**Digitalizacija zemljišne knjige, elektroničke isprave, elektronički potpis, e-oglasna ploča, elektronička zbirka zk. rješenja
 | **Zinka Bulka** |
| 1. **Cjelina:** novosti vezane uz redovni postupak, podnošenje prijedloga elektronički i osobno, osobe ovlaštene za podnošenje prijedloga, punomoć
2. **Cjelina:,** isprave potrebne za upis elektroničke i u elektronički oblik prenesene isprave,(7 dana –od—do
3. **Cjelina:** ovlašteni korisnici informacijskog sustava, javni bilježnici , ODO, prava i obveze vezano uz elektroničke isprave i **p**rijedloge
 | **Goran Milaković** |
| 1. **Cjelina** : Novosti vezane uz upise **,** nove zabilježbe, novi način računanja rokova
 | **Zinka Bulka** |
| 1. **Cjelina**: Pravni lijekovi, prigovor i žalba
 | **Zinka Bulka** |
| 1. **Cjelina** : posebni zemljišnoknjižni postupci, obnova zemljišnih knjiga,osnivanje zemljišnih knjiga, pojedinačno preoblikovanje zemljišnih knjiga
 | **Goran Milaković** |

|  |
| --- |
| 1. **Završni ispit (online):**

 **Analiza sadržaja završnog ispita**III.1. Rad u grupamaIII.2.Predstavljanje rada svake grupeIII.3. Plenarna rasprava s mentorima |

|  |
| --- |
| 1. **Evaluacija tečaja (online)**

 IV.1.Popunjavanje upitnika |
| 1. **Završna radionica (uživo u dvorani)**

 V.1. Rasprava o e-tečaju V.2. Podjela certifikata |

**10.POTVRDE I EVALUACIJA**

Polaznici koji uspješno završe tečaj ( izvrše sve zadatke i polože završni ispit dobivaju potvrdu o završenom tečaju a polaznici koji su redovito pohađali tečaj ali nisu položili završni ispit dobivaju potvrdu o sudjelovanju.

Završni ispit polaže se po završetku e-tečaja. Ispit se sastoji izrade odluke odnosno rješavanja konkretnih primjera iz prakse.

Po završetku tečaja mentori i polaznici ispunit će upitnik u kojemu će dati svoje mišljenje o vlastitom napretku.

S ciljem unapređenja obrazovne aktivnosti voditelj tečaja bit će cijelo vrijeme dostupan polaznicima te mu polaznici mogu tijekom tečaja dostavljati prijedloge, komentare i pitanja.

.Upoznati polaznike s novim odredbama vezanim uz posebne postupke

Upozoriti na eventualne probleme koji bi se mogli javiti u praksi

poznati polaznike s novim ZZK

Ukazati na novosti vezane uz opće odredbe ZZK

Ukazati na novosti vezane uz zemljišnoknjižni postupak

poznati polaznike bi se mogli javiti u praksi

1. Darko Milaković: Ostali radovi: • Privremeni zastupnik u ispravnom postupku, HRVATSKA PRAVNA REVIJA, prosinac 2005.

• Provedba upisa u zemljišne knjige nakon upisane zabilježbe ovrhe, HRVATSKA PRAVNA REVIJA,ožujak 2007.,Revija JAVNI BILJEŽNIK, listopad 2007.

• Fiducijom preneseno pravo vlasništva na nekretnini kao predmet ostavinske imovine, HRVATSKA PRAVNA REVIJA, ožujak 2008.

• Obiteljsko poljoprivredno gospodarstvo kao nositelj prava vlasništva s osvrtom na upis u zemljišne knjige, HRVATSKA PRAVNA REVIJA,lipanj 2008.

• Načini ostvarivanja sudske zaštite od otkaza u radnopravnim sporovima ( Novi informator)

• Brisovna i kvazibrisovna tužba ( Novi informator)

• Stjecanje vlasništva dosjelošću Republike Hrvatske na poljoprivrednom zemljištu( IUS info)

• Nova pravila dostave u zemljišnoknjižnom postupku s osvrtom na dostavu elektroničkim putem ( Novi informator)

• Evidentiranje izgrađenih javnih i nerazvrstanih cesta u katastru i provedba upisa u zemljišnim knjigama ( Novi informator)

• Novčane tražbine u radnim odnosima i njihovo oporezivanje ( časopis Radno pravo)

• Prekluzija ovlaštenja u radnim sporovima ( Radno pravo)

• Načelo kontradiktornosti u postupcima za priznanje stranih sudskih odluka ( Novi informator)

• Priznanje strane sudske odluke i njihov utjecaj na zemljišnoknjižni postupak( Novi informator)

• Stranke u zemljišnoknjižnom postupku ( Novi informator)

• Arbitrabilnost u radnim sporovima ( Novi informator, Radno pravo)

• Posebna pravila o teretu dokazivanja ( Novi informator)

• Novo uređenje ekskulpacije poslodavca za naknadu štete ( Radno pravo)

• Naknada za zemljište koje u naravi predstavlja javnu ili nerazvrstanu cestu ( Hrvatska pravna revija)

• Odgovornost obrta za dugove i ovrha protiv obrtnika ( Novi informator)

• Naknada za nekretnine na kojima je izgrađena cesta prije donošenja Zakona o cestama iz 2011. godine

• O pravu korištenja grobnog mjesta i pravu vlasništva opreme i uređaja groba

• Ugovor o specijalističkom usavršavanju doktora medicine i posljedice nepridržavanja ugovornih odredbi ( IUS info, časopis Radno pravo)

Ostale teme: Nasljednička tužba,

• Zakon o suzbijanju diskriminacije i Zakon o ravnopravnosti spolova,

• Zakon o zaštiti potrošača,

• Problematika naknade štete na radu i u vezi s radom,

• Zakon o potrošačkom kreditiranju,

• Postupak u sporovima male vrijednosti,

• Dostava izvan RH

• Izmjene Zakona o parničnom postupku

• Javne isprave kao temelj upisa u zemljišnu knjigu,

• Pasivna legitimacija u slučaju kada je u zemljišnoj knjizi upisano pravo vlasništva neizgrađenog građevinskog zemljišta kao općenarodna imovina – organ upravljanja Mjesni Narodni odbor,

• Osvrt na odredbu čl.108 Zakona o zemljišnim knjigama: Pravomoćna sudska odluka kao zk.isprava za uknjižbu prava vlasništva u zemljišnu knjigu

• Zadar 2006. Seminar za zemljišnoknjižne referente,predavanje na teme Projekt sređivanja zemljišnih knjiga i katastra,Etažno vlasništvo, Suvlasništvo i zajedničko vlasništvo i Založno pravo na nekretnini

• Osijek i Zadar studeni 2007, Opatija i Zagreb prosinac 2007. predavanje na radionici za zemljišnoknjižne referente s temama: Pretvorba društvenog vlasništva po prijelaznim i završnim odredbama Zakona o vlasništvu i drugim stvarnim pravima i Pretvorba društvenog vlasništva po Zakonu o privatizaciji [↑](#endnote-ref-1)